CELEX: 
Language: fi
Date: 2016-04-08 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja komission delegoidun asetuksen (EU) 2015/2446 muuttamisesta annetun delegoidun asetuksen (EU) 2016/341 oikaisemisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetus (EU) N:o 952/2013 (koodeksi) on johdonmukainen Euroopan unionin toiminnasta tehdyn sopimuksen (SEUT) kanssa, ja sillä annetaan komissiolle SEUT-sopimuksen 290 artiklan mukainen toimivalta täydentää tiettyjä koodeksin muita kuin olennaisia kohtia. Komissio antoi tätä toimivaltaa käyttäen 17. joulukuuta 2015 delegoidun asetuksen (EU) 2016/341 Euroopan parlamentin ja neuvoston asetuksen (EU) N:o 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja komission delegoidun asetuksen (EU) 2015/2446 muuttamisesta. Kyseisessä komission delegoidussa asetuksessa vahvistetaan komission toimivallan mukaisesti koodeksia täydentävät yleisesti sovellettavat säännökset, jotta koodeksia voitaisiin soveltaa selkeällä ja asianmukaisella tavalla siirtymäkaudella, jonka aikana koodeksin soveltamiseksi tarvittavia sähköisiä järjestelmiä ei ole vielä kokonaisuudessaan päivitetty tai otettu käyttöön. 
            
            
               Delegoidun asetuksen (EU) 2016/341 voimaantulon jälkeen eräissä sen liitteessä 12 olevan yksinkertaistuksia koskevan osan lomakkeissa havaittiin virheellisiä viittauksia. Lisäksi havaittiin, että kyseisestä liitteestä puuttui tiettyjä lomakkeita, jotka olivat epähuomiossa jääneet lisäämättä kyseiseen liitteeseen. Näiden epätarkkuuksien korjaaminen on erittäin tärkeää komissiolle, jäsenvaltioille ja kaupan alalle ja ehdoton edellytys unionin tullilainsäädännön asianmukaiselle täytäntöönpanolle. 
            
            
               Asetusta (EU) N:o 952/2013 ja delegoitua asetusta (EU) 2016/341 sovelletaan 1. toukokuuta 2016 alkaen. Sen vuoksi on tarpeen oikaista delegoitu asetus (EU) 2016/341, jotta ongelmallisia viittauksia sisältävät lomakkeet voidaan korvata ja muut puuttuvat lomakkeet lisätä mahdollisimman pian sen varmistamiseksi, että koodeksin soveltamiseksi tarvittavat lomakkeet ovat käytettävissä. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Tästä säädöksestä on käyty käytännön järjestelyistä delegoitujen säädösten käyttämisessä annetun Euroopan parlamentin, neuvoston ja komission välisen yhteisymmärryksen 4 kohdan mukaiset kuulemiset.
            
            
               Säädösluonnos esitettiin jäsenvaltioiden edustajille tullikoodeksin asiantuntijaryhmässä 17. maaliskuuta 2016. Jäsenvaltiot hyväksyivät ehdotetun oikaisun. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komission delegoidun asetuksen (EU) 2016/341 liite 12 on oikaistava havaittujen laiminlyöntien ja virheiden korjaamiseksi. 
            
            
               Koska nämä oikaisut vaikuttavat delegoidun säädöksen sisältöön, asianmukainen sääntelyväline on delegoidun asetuksen (EU) 2016/341 oikaisemisesta annettava komission delegoitu asetus. Sitä sovelletaan, jos Euroopan parlamentti tai neuvosto ei vastusta sitä kahden kuukauden kuluessa tai, jos jompikumpi toimielin pyytää kahta lisäkuukautta, neljän kuukauden kuluessa. 
            
            
               KOMISSION DELEGOITU ASETUS (EU) …/…,
            
            
               annettu 8.4.2016,
            
            
               Euroopan parlamentin ja neuvoston asetuksen (EU) 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja komission delegoidun asetuksen (EU) 2015/2446 muuttamisesta annetun delegoidun asetuksen (EU) 2016/341 oikaisemisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013
                  1
                ja erityisesti sen 279 artiklan,
            
            
               sekä katsoo seuraavaa:
            
            
               (1)Delegoidun asetuksen (EU) 2016/341
                  2
                antamisen jälkeen sen liitteen 12 yksinkertaistuksia koskevan osan kolmessa lomakkeessa havaittiin kohtia, jotka olivat epäjohdonmukaisia unionin tullikoodeksilla perustettujen järjestelmien kanssa, kuten viittauksia jo käytöstä poistettuihin menettelyihin. Kyseiset epäjohdonmukaisuudet vaikuttavat oikeudelliseen selkeyteen, minkä vuoksi ne olisi oikaistava.
            
         
         
            
               (2)Lisäksi havaittiin, että delegoidun asetuksen (EU) 2016/341 liitteen 12 yksinkertaistuksia koskevasta osasta oli myös vahingossa jäänyt pois tiettyjä lomakkeita.
            
            
               (3)Sen vuoksi delegoitua asetusta (EU) 2016/341 olisi oikaistava.
            
            
               (4)Tämän asetuksen säännöksiä olisi sovellettava 1 päivästä toukokuuta 2016, jotta unionin tullikoodeksia voitaisiin soveltaa täysimääräisesti,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Delegoidun asetuksen (EU) 2016/341 oikaisut
            
            
               Oikaistaan delegoidun asetuksen (EU) 2016/341 liite 12 seuraavasti:
            
            
               1)korvataan lomakkeet ”Yksinkertaistetun ilmoituksen käyttöä koskeva lupahakemus ja ilmoittajan kirjanpitoon tehtävä merkintä”, ”Yksinkertaistusten käyttöä koskeva lupahakemus, Jatkolomake – VIENTI” ja ”Hakemuslomakkeen eri kohtia koskevat selittävät huomautukset” tämän asetuksen liitteessä I olevilla lomakkeilla;
            
            
               2)lisätään tämän asetuksen liitteessä II olevat lomakkeet.
            
            
            
               2 artikla
            
            
               Voimaantulo 
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
            
               Sitä sovelletaan 1 päivästä toukokuuta 2016.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
            
               Tehty Brysselissä 8.4.2016.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013,unionin tullikoodeksista (EUVL L 269, 10.10.2013, s. 1).
               
               
                  
                     (2)
                  
                        Komission delegoitu asetus (EU) 2016/341 Euroopan parlamentin ja neuvoston asetuksen (EU) N:o 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja delegoidun asetuksen (EU) 2015/2446 muuttamisesta (EUVL L 69, 15.3.2016, s. 1).
               
            
      
    ---documentbreak--- 
      
         
         
            
               LIITTEET
            
            
               asiakirjaan
            
            
               komission delegoitu asetus
            
            
               Euroopan parlamentin ja neuvoston asetuksen (EU) 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja komission delegoidun asetuksen (EU) 2015/2446 muuttamisesta annetun delegoidun asetuksen (EU) 2016/341 oikaisemisesta
            
            
               LIITE I
            
            
            
               
                  
               
               
                  
            
            
               
            
               Hakemuslomakkeen eri kohtia koskevat selittävät huomautukset
            
            
            
               Yleinen huomautus:
            
            
               Pyydetyt tiedot voidaan tarvittaessa antaa hakemuslomakkeen erillisessä liitteessä, jossa viitataan asianomaiseen lomakkeen kohtaan.
            
            
               Jäsenvaltiot voivat edellyttää lisätietoja.
            
            
               1.
                     Merkitään hakijan täydellinen nimi ja EORI-numero. Hakija on henkilö, jolle lupa myönnetään.
            
            
               1.a
                     Merkitään yrityksen tunnistenumero.
            
            
               1.b
                     Merkitään tarvittaessa sisäinen viitenumero, jota käytetään luvassa viittaamaan tähän hakemukseen.
            
            
               1.c
                     Merkitään asianomaiset yhteystiedot (yhteyshenkilön nimi, osoite, puhelinnumero, faksinumero ja sähköpostiosoite). 
            
            
               1.d
                     Merkitään edustuksen laji ilmoituksia jätettäessä merkitsemällä rasti asianomaiseen kohtaan.
            
         
         
            
               2.
                     Merkitään sovellettavat yksinkertaistuksen (kirjanpitoon tehtävä merkintä, yksinkertaistettu ilmoitus tai keskitetty tulliselvitys) ja tullimenettelyn (tuonti ja/tai vienti) tyypit merkitsemällä rasti asianomaiseen kohtaan.
            
            
               3.
                     Merkitään asianomainen koodi:
            
            
               1
                     ensimmäinen lupahakemus 
            
            
               2
                     luvan muuttamista tai uusimista koskeva hakemus (ilmoitettava myös asianomaisen luvan numero).
            
            
               4.a
                     Merkitään, onko hakijalle myönnetty valtuutetun talouden toimijan asema; jos ”KYLLÄ”, merkitään asianomaisen todistuksen numero.
            
            
               4.b
                     Merkitään niiden asiaankuuluvien lupien tyyppi, viite ja tarvittaessa päättymispäivämäärä, jotka koskevat sovellettavia yksinkertaistuksia; jos lupia on vasta haettu, merkitään haetun luvan tyyppi ja hakupäivämäärä. 
            
            
               5.
                     Pääkirjanpitoa koskevat tiedot, liiketoimintaan tai verotukseen liittyvä aineisto taikka muu kirjanpitoaineisto.
            
            
               5.a
                     Merkitään sen paikan täydellinen osoite, jossa pääkirjanpito hoidetaan.
            
            
               5.b
                     Merkitään kirjanpidon tyyppi (sähköinen tai paperipohjainen sekä käytössä olevan järjestelmän ja ohjelmiston tyyppi).
            
            
               6.
                     Merkitään hakemukseen liitettyjen jatkolomakkeiden lukumäärä.
            
            
               7.
                     Kirjanpitoa koskevat tiedot (tullausta koskeva kirjanpito).
            
            
               7.a
                     Merkitään sen paikan täydellinen osoite, jossa kirjanpito hoidetaan.
            
            
               7.b
                     Merkitään kirjanpidon tyyppi (sähköinen tai paperipohjainen sekä käytössä olevan järjestelmän ja ohjelmiston tyyppi).
            
            
               7.c
                     Merkitään tarvittaessa muut kirjanpitoa koskevat asiaankuuluvat tiedot.
            
            
               8.
                     Tavaralajia ja liiketoimia koskevat tiedot.
            
            
               8.a
                     Merkitään asiaankuuluva CN-koodi. Muussa tapauksessa merkitään vähintään tavaran CN-ryhmä ja tavaran kuvaus.
            
            
               8.b
                     Merkitään asiaankuuluvat tiedot kuukausitasolla.
            
            
               8.c
                     Merkitään asiaankuuluvat tiedot kuukausitasolla.
            
            
               9.
                     Tiedot tavaroiden valtuutetuista sijaintipaikoista ja asiasta vastaavasta tullitoimipaikasta.
            
            
               9.a&b
                     Merkitään täydellinen nimi, osoite ja yhteystiedot. 
            
         
         
            
               10.
                     Merkitään niiden tullitoimipaikkojen täydellinen nimi, osoite ja yhteystiedot, joissa tavarat asetetaan tullimenettelyyn.
            
            
               11.
                     Merkitään tarvittaessa valvovan toimipaikan täydellinen nimi, osoite ja yhteystiedot.
            
            
               12.
                     Merkitään yksinkertaistetun ilmoituksen tyyppi merkitsemällä rasti asianomaiseen kohtaan, Jos käytetään kaupallisia tai muita hallinnollisia asiakirjoja, käytettävien asiakirjojen tyyppi on täsmennettävä.
            
            
               
            
               LIITE II